Diari Oficial de la Generalitat Valenciana


Sumari del DOGV 10385, del 21-02-2025 (2025/2881)

EXTRACTE de la Resolució de 12 de febrer de 2025, del Vicerectorat d'Internacionalització i Multilingüisme, per la qual es convoquen les beques Mainz 2025 per a l'alumnat de la UV.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   10691

Data del DOGV
:   21-02-2025

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2025/2881

CVE
:   EUWY-F-9576-6119

Data del document
:   12-02-2025

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * ajuda pública
    * escola a l'estranger

BDNS (identif.): 815536.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/815536>).

*Primer. Beneficiaris*

Podran ser persones beneficiàries d'una plaça corresponent a les modalitats mencionades al punt 2 d'este annex, l'estudiantat de la Universitat de València que complisca els següents requisits el dia de finalització del termini de presentació de sol·licituds:

Modalitat 1:

a) Estar matriculat/ada en estudis de Grau en Llengües Modernes, en la Universitat de València.

b) Acreditar un nivell d'idioma B1 en alemany, mitjançant certificat emès per algun dels centres reconeguts segons la taula d'equivalències d'acreditació de llengües. Entre estos certificats s'inclouen els emesos per la Facultat de Filologia, Traducció i Comunicació de la Universitat de València.

Modalitat 2:

a)Estar matriculat en les titulacions de Medicina o d'Odontologia en la Universitat de València i:

1) En el cas de l'estudiantat de Medicina al final del curs acadèmic 2023/2024:

– Haver superat 1r i 2n curs

– Haver aprovat l'assignatura de 3r curs: 34541 Patologia General i Semiologia  i no tindre més de 13 crèdits pendents del citat 3r curs.

2) En el cas de l'estudiantat d'Odontologia al final del curs acadèmic 2023/2024:

– Haver superat 1r i 2n curs

b) Acreditar un nivell d'idioma B2 en alemany, mitjançant certificat emés per algun dels centres reconeguts segons la taula d'equivalències d'acreditació de llengües. Entre estos certificats s'inclouen els emesos per la Facultat de Filologia, Traducció i Comunicació de la Universitat de València.

*Segon. Objecte*

El Vicerector d'Internacionalització i Multilingüisme de la Universitat de València convoca dos modalitats de beques Mainz 2025 per a l'estudiantat de la UV. D'una banda, per a la realització de cursos d'estiu de llengua alemanya i, d'altra banda, de pràctiques en hospital i en Clínica odontològica.

*Tercer. Bases reguladores*

Es contenen en l'annex I de la convocatòria i es publiquen en el tauler d'anuncis de la Universitat de València (<https://webges.uv.es/uvTaeWeb/>)

*Quarta. Quantia*

1. L'import de la beca per a les persones adjudicatàries comprendrà:

Modalitat 1: curs de llengua alamana

a) Les despeses de viatge, amb un límit de 800 euros per persona beneficiària, que seran a càrrec de la Universitat de València, subvencionades d'acord amb el Reglament d'execució pressupostària de la Universitat de València i a les instruccions especificades en el nomenament.

b) L'import de la matrícula en el curs de llengua, i l'allotjament durant l'estada a Mainz, a càrrec de la Johannes Gutenberg-Universität Mainz que seran finançats per esta institució.

Modalitat 2: pràctiques en hospital

a) La Universitat de València pagarà una beca de 2.500 euros a cada persona beneficiària. L'alumnat becat sufragarà amb esta quantia les despeses de viatge, d'allotjament i de manutenció durant el període de la mobilitat. També sufragarà les despeses de l'assegurança establides en el paràgraf 8.3, modalitat 2, a).

2. D'acord amb l'article 165.2 apartat m) de la Llei 1/2015 de la hisenda pública, del sector públic instrumental i de subvencions, esta ajuda és compatible amb altres subvencions, ajudes, ingressos o recursos per a la mateixa finalitat procedents de qualsevol administració o entitat, pública o privada, nacionals de la Unió Europea o d'organismes internacionals.

3. El crèdit assignat a estes ajudes, tant per a la modalitat 1 com per a la modalitat 2, anirà a càrrec de l'orgànica 8018554994 capítol IV, per a l'any 2025, per un import total de 15.000 euros.

*Cinqué. Termini de presentació de sol·licituds*

El termini de presentació de les sol·licituds serà de deu dies hàbils, comptats des de l'endemà de la publicació de la convocatòria.

*Sisé. Altres dades*

Les persones interessades presentaran la seua sol·licitud a través del formulari «online» ENTREU (Entorn de Tramitació Electrònica de la Universitat de València): <https://webges.uv.es/uvEntreuWeb/>  No es tindran en compte les sol·licituds emplenades per via telemàtica que no completen el procés de presentació que es relaciona a continuació:

La sol·licitud haurà d'anar acompanyada del document acreditatiu del coneixement d'idioma alemany, mitjançant certificat emés per algun dels centres reconeguts segons la taula d'equivalències d'acreditació de llengües.  Entre estos certificats s'inclouen els emesos per la Facultat de Filologia, Traducció i Comunicació de la Universitat de València.

  

València, 12 de febrer de 2025

La rectora (p. d. DOGV 30.05.2023)

Carlos Cecilio Padilla Carmona

Vicerector d'Interancionalització i Multilingüisme